《答刘学士》
宋代·舒雅

往岁别京畿，栖山与众违。
君心似松柏，雁足寄珠玑。
学道情难笃，烧丹力尚微。
云中鸡犬在，只候主人归。

作者简介：（?—1009）宣州旌德人，字子正。第进士。久仕南唐李氏。归宋，为将作监丞，后充秘阁校理。善属文。太宗太平兴国中，参与编纂《文苑英华》。淳化中，校定经史诸书。真宗咸平末，出守舒州，秩满乞致仕，掌灵仙观。在观累年，以优游山水吟咏自娱。卒年七十余。